**GUVERNUL ROMÂNIEI**

**HOTĂRÂRE**

**pentru aprobarea Normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, precum și de punere în aplicare a art. 1 din Ordonanța de urgență a Guvernului nr. 97/2024** **pentru stabilirea unor măsuri în domeniul siguranței rutiere și pentru modificarea și completarea Regulamentului de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006**

În temeiul art. 2 alin. (1) din Ordonanța de urgență a Guvernului nr.97/2024 pentru stabilirea unor măsuri în domeniul siguranței rutiere și al art.108 din Constituția României, republicată,

**Guvernul României** adoptă prezenta hotărâre.

1. Se aprobă Normele metodologice privind recoltarea, depozitarea și transportul mostrelor biologice în vederea probațiunii judiciare prin stabilirea alcoolemiei sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, prevăzute în anexa nr.1.
2. (1) În vederea asigurării respectării termenului prevăzut la art. 1 din Ordonanța de Urgență a Guvernului nr. 97/2024 pentru stabilirea unor măsuri în domeniul siguranței rutiere, prin derogare de la prevederile art. 9 din Hotărârea Guvernului nr. 774/2000 pentru aprobarea Regulamentului de aplicare a dispoziţiilor Ordonanţei Guvernului nr. 1/2000 privind organizarea activităţii şi funcţionarea instituţiilor de medicină legală, cu modificările și completările ulterioare, instituțiile medico-legale care efectuează analizele toxicologice medico-legale în vederea determinării alcoolemiei sau a prezenței în organism a substanţelor psihoactive în cazul persoanelor implicate în evenimente sau împrejurări în legătură cu traficul rutier, arondarea unităților teritoriale de poliție la acestea, precum și programul de asigurare a permanenței în zilele de repaus săptămânal, sărbătorile legale și în zilele lucrătoare pentru care se acordă zile libere prin hotărâre a Guvernului, se stabilesc de către o comisie constituită din reprezentanți ai Ministerului Sănătății și Ministerului Afacerilor Interne.

 (2) Componența nominală a comisiei prevăzute la alin. (1) se stabilește prin ordin al ministrului sănătății și al ministrului afacerilor interne.

 (3) Mostrele biologice recoltate pentru efectuarea analizelor toxicologice în vederea constatării prezenței sau absenței substanțelor psihoactive în organism sau a alcoolului în sânge se transportă în cel mai scurt timp posibil, fără a depăși 6 ore de la momentul finalizării procedurilor de recoltare a mostrelor biologice, la sediul instituțiilor medico-legale stabilite potrivit alin. (1).

(4) Prin derogare de la prevederile alin. (3), în cazul în care timpul de transport nu permite predarea mostrelor către instituția medico-legală până la ora 2000, acestea se pot preda până la ora 800 a zilei următoare.

1. (1) Instituția medico-legală care a realizat analiza toxicologică în vederea constatării prezenței sau absenței substanțelor psihoactive în organism sau a alcoolului în sânge comunică buletinul de analiză toxicologică rezultatul acesteia Inspectoratului General al Poliției Române, precum și inspectoratului județean de poliție sau Direcției Generale de Poliție a Municipiului București, după caz, în funcție de unitatea sau subunitatea de poliție din care face parte polițistul rutier care a solicitat efectuarea analizei toxicologice, prin corespondență electronică, la adresele de e-mail indicate în cuprinsul cererii de analiză a mostrelor biologice.

(2) Inspectoratul General al Poliției Române, inspectoratul județean de poliție sau Direcția Generală de Poliție a Municipiului București, după caz, transmite, de îndată, serviciului poliției rutiere informațiile cu privire la rezultatul analizei toxicologice realizate în vederea constatării prezenței sau absenței substanțelor psihoactive în organism sau a alcoolului în sânge.

(3) Serviciul poliției rutiere, în timpul programului normal de lucru, și Inspectoratul General al Poliției Române, inspectoratul județean de poliție sau Direcția Generală de Poliție a Municipiului București, după caz, în afara programului normal de lucru al serviciilor poliției rutiere, printr-o structură desemnată care asigură serviciul de permanență, efectuează mențiunile corespunzătoare în evidența prevăzută la art. 28 din Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare.

 (4) Ministerul Afacerilor Interne, cu sprijinul Ministerului Sănătății dezvoltă o platformă informatică dedicată pentru realizarea comunicării între instituțiile medico-legale și unitățile de poliție. De la data operaționalizării platformei informatice rezultatele analizelor toxicologice se pun la dispoziția unităților de poliție prin intermediul platformei informatice destinate acestui scop.

1. (1) Serviciul poliției rutiere, în timpul programului normal de lucru, și Inspectoratul General al Poliției Române, inspectoratul județean de poliție sau Direcția Generală de Poliție a Municipiului București, după caz, în afara programului normal de lucru al serviciilor poliției rutiere, printr-o structură desemnată care asigură serviciul de permanență, informează conducătorul de vehicul cu privire la rezultatul analizei toxicologice realizate în vederea constatării prezenței sau absenței substanțelor psihoactive în organism sau a alcoolului în sânge și cu privire la situația dreptului de a conduce vehicule și, după caz, la obligația de a preda permisul de conducere, după cum urmează:

 a) rezultatul pozitiv sau negativ se comunică prin mesaj electronic la adresa de e-mail sau prin SMS la numărul de telefon indicate de conducătorul de vehicul și consemnate în procesul-verbal întocmit potrivit modelului prevăzut, după caz, în anexa nr.1G sau 1H la Regulamentul de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006, cu modificările și completările ulterioare;

 b) rezultatul negativ se comunică prin servicii de curierat la adresa de corespondență indicată de acesta ori, în lipsa indicării acesteia, la adresa de domiciliu sau, atunci când are stabilită reședința sau rezidența, la adresa de reședință sau de rezidență, în situația în care conducătorul de vehicul nu a indicat o adresă de e-mail sau un număr de telefon;

 (2) În cazul în care prin rezultatul analizei toxicologice s-a stabilit prezența de substanțe psihoactive în organism sau a alcoolului în sânge și conducătorul de vehicul nu a indicat o adresă de e-mail sau un număr de telefon pentru comunicare, în termen de cel mult 8 ore de la primirea rezultatului, conducătorul de vehicul este căutat la adresa de domiciliu sau, atunci când are stabilită reședința sau rezidența, la adresa de reședință sau de rezidență, de către un polițist și este informat personal, sub semnătură, cu privire la suspendarea dreptului de a conduce vehicule și la obligația de a preda permisul de conducere. Cu această ocazie, permisul de conducere este ridicat de către polițist pe bază de proces verbal și predat serviciului poliției rutiere competent.

 (3) În situația în care conducătorul de vehicul nu a putut fi găsit la adresa de domiciliu sau, atunci când are stabilită reședința sau rezidența, la adresa de reședință sau de rezidență, polițistul afișează la domiciliul sau reședința conducătorului de vehicul o informare cu privire la faptul că nu mai are dreptul de a conduce vehicule și la obligația de a preda permisul de conducere. Polițistul întocmește un proces-verbal și înregistrează cu mijloacele audio-video din dotare procedura de afișare a informării.

 (4) În situația în care conducătorul de vehicul, titular al unui permis de conducere eliberat de o autoritate străină, nu a indicat o adresă de e-mail sau un număr de telefon pentru comunicare și nu are domiciliul, reședința sau rezidența, după caz, pe teritoriul României, serviciul poliției rutiere comunică prin poștă, cu aviz de primire, la adresa de corespondență indicată de acesta ori, în lipsa acesteia, la adresa din străinătate la care, pe baza documentelor prezentate, rezultă că locuiește conducătorul de vehicul, următoarele:

 a) rezultatul negativ al analizei toxicologice realizate în vederea constatării prezenței sau absenței substanțelor psihoactive în organism sau a alcoolului în sânge;

 b) o informare cu privire la suspendarea dreptului de a conduce vehicule pe teritoriul României, în cazul în care prin rezultatul analizei toxicologice s-a stabilit prezența de substanțe psihoactive în organism sau a alcoolului în sânge.

 (5) În situația în care nu există date cu privire la adresa la care conducătorul de vehicul, titular al unui permis de conducere eliberat de o autoritate străină, locuiește în străinătate, informațiile prevăzute la alin.(4) lit.a) sau b) după caz, se comunică autorității străine emitente a permisului de conducere însoțită de solicitarea de a informa conducătorul de vehicul vizat.

1. (1) În vederea restituirii permisului de conducere în condițiile art.1 alin.(2) și (3) din Ordonanța de urgență a Guvernului nr.97/2024, conducătorul de vehicul al cărui permis de conducere a fost retras sau reținut, după caz, poate opta pentru:

a) expedierea permisului de conducere prin servicii de curierat, la adresa de corespondență de pe teritoriul României indicată de acesta sau prin poștă, la adresa de corespondență din străinătate indicată de acesta.

b) ridicarea permisului de conducere, în timpul programului de lucru cu publicul, de la sediul oricărui serviciu al poliției rutiere sau al oricărei poliții municipale, orășenești sau de stațiune, pe care îl indică în mod expres.

 (2) Opțiunea conducătorului de vehicul prevăzută la alin.(1) se consemnează în procesul-verbal întocmit potrivit modelului prevăzut, după caz, în anexa nr.1G sau 1H la Regulamentul de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006, cu modificările și completările ulterioare.

 (3) În situația în care conducătorul de vehicul al cărui permis de conducere a fost retras sau reținut, după caz, a optat pentru expedierea documentului la o adresă de corespondență, acesta se expediază prin servicii de curierat sau prin poștă, după caz, în prima zi lucrătoare următoare datei expirării termenului de 72 de ore ori datei primirii rezultatului analizei toxicologice prin care s-a stabilit absența substanțelor psihoactive în organism sau a alcoolului în sânge, dacă acesta este comunicat înăuntrul termenului de 72 de ore.

 (4) În cazul în care conducătorul de vehicul al cărui permis de conducere a fost retras sau reținut, după caz, a optat pentru ridicarea acestuia potrivit alin.(1) lit.b), prin grija serviciilor de poliție rutieră permisul de conducere se expediază prin servicii de curierat de la unitatea unde a fost ridicat la cea indicată.

1. (1) În aplicarea art.1 alin.(4) din Ordonanța de urgență a Guvernului nr.97/2024, solicitarea persoanei testate de i se recolta mostre biologice în cadrul unităților sau instituțiilor medicale competente, în vederea stabilirii îmbibației de alcool în sânge se adresează polițistului imediat după testarea cu mijlocul tehnic și se consemnează de către acesta într-un proces-verbal.

 (2) Prevederile Ordonanței de urgență a Guvernului nr. 195/2002, republicată, cu modificările și completările ulterioare și ale Regulamentul de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006, cu modificările și completările ulterioare, se aplică în mod corespunzător.

1. (1) La întocmirea analizei lunare prevăzută la art.1 alin.(5) din Ordonanța de urgență a Guvernului nr.97/2024 sunt avute în vedere cel puțin următoarele date și informații:

 a) numărul de solicitări de recoltare a mostrelor biologice privind analiza toxicologică în vederea constatării prezenței sau absenței substanțelor psihoactive în organism sau a alcoolului în sânge pe fiecare instituție medico-legală;

 b) numărul de buletine de analiză toxicologică prin care s-a stabilit prezența sau absența substanțelor psihoactive în organism sau a alcoolului în sânge înaintate de către instituțiile medico-legale către structurile Poliției Române înăuntrul termenului de 72 de ore de la momentul finalizării procedurilor de recoltare a mostrelor biologice;

 c) situația permiselor de conducere care fac obiectul restituirii în baza buletinelor de analiză toxicologică prin care s-a stabilit absența substanțelor psihoactive în organism sau a alcoolului în sânge, comunicate înăuntrul termenului de 72 de ore de la momentul finalizării procedurilor de recoltare a mostrelor biologice;

 d) situația permiselor de conducere care fac obiectul restituirii, atunci când nu a fost comunicat un buletin de analiză toxicologică înăuntrul termenului de 72 de ore de la momentul finalizării procedurilor de recoltare a mostrelor biologice;

 e) situația resurselor umane și materiale ale instituțiilor medico-legale implicate în realizarea analizelor toxicologice în vederea constatării prezenței sau absenței substanțelor psihoactive în organism sau a alcoolului în sânge;

 f) situația resurselor umane și materiale ale structurilor Poliției Române implicate în procesul de recoltare, depozitare și transport al mostrelor biologice, precum și în procedurile de restituire a permiselor de conducere;

 (2) Analiza se transmite Guvernului până la data de 15 a fiecărei luni, pentru luna anterioară.

1. **Regulamentul de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006, cu modificările și completările ulterioare, se modifică după cum urmează:**
2. La articolul 190, după alineatul (11) se introduce un nou alineat, alin.(12), cu următorul cuprins:

„(12) În cazul reținerii permisului de conducere potrivit dispozițiilor [art. 111 alin. (1) lit. b) din](https://legislatie.just.ro/Public/DetaliiDocumentAfis/284899) [Ordonanța de urgență a Guvernului nr. 195/2002, republicată](https://legislatie.just.ro/Public/DetaliiDocumentAfis/284899), cu modificările și completările ulterioare, exclusiv ca urmare a testării cu un mijloc tehnic certificat care a indicat prezența în organism a unor substanțe psihoactive polițistul rutier întocmește un proces-verbal, în două exemplare, al cărui model este prevăzut în anexa nr. 1G. O copie a procesului-verbal se trimite de îndată la serviciul poliției rutiere pe raza căruia a fost săvârșită fapta, care are obligația să facă mențiunile corespunzătoare în evidența permiselor de conducere reținute și a sancțiunilor aplicate conducătorilor de autovehicule, tractoare agricole sau forestiere ori tramvaie.”

1. La articolul 191, alineatul (3) se modifică și va avea următorul cuprins:

„(3) În situațiile prevăzute la [art. 111 alin. (1) lit. b)](https://legislatie.just.ro/Public/DetaliiDocumentAfis/263391) și [alin. (4) din Ordonanța de urgență a Guvernului nr. 195/2002, republicată](https://legislatie.just.ro/Public/DetaliiDocumentAfis/263391), cu modificările și completările ulterioare, permisul de conducere se păstrează la serviciul poliției rutiere pe teritoriul căruia a fost constatată fapta, până la restituire, anulare sau dispunerea interdicției de a conduce autovehicule pe teritoriul României, după caz, cu excepția permiselor de conducere care se restituie potrivit art.1 alin.(3) din Ordonanța de urgență a Guvernului nr.97/2024.”

1. Articolul 1961 se modifică și va avea următorul cuprins:

„Art.1961 - (1) În cazul prevăzut la [art. 38 alin. (5) din Ordonanța de urgență a Guvernului nr. 195/2002, republicată](https://legislatie.just.ro/Public/DetaliiDocumentAfis/263391), cu modificările și completările ulterioare, cu ocazia retragerii permisului de conducere, polițistul rutier întocmește, în două exemplare, un proces-verbal, al cărui model este prevăzut în anexa nr. 1H, și înmânează titularului permisului de conducere un exemplar al acestuia.

(2) O copie a procesului-verbal se trimite de îndată la serviciul poliției rutiere pe raza căruia a fost săvârșită fapta, care are obligația să facă mențiunile corespunzătoare în evidența permiselor de conducere reținute și a sancțiunilor aplicate conducătorilor de autovehicule, tractoare agricole sau forestiere ori tramvaie.

(3) Permisele de conducere retrase se restituie potrivit art.1 alin.(2) din Ordonanța de urgență a Guvernului nr.97/2024.”

1. Articolul 225 se modifică și va avea următorul cuprins:

„Art.225 - Anexele nr. 1A – 1H fac parte integrantă din prezentul regulament.”

1. După anexa nr.1F se introduc două noi anexe, anexa nr.1G și anexa nr.1H, având cuprinsul prevăzut în Anexele nr.2 și 3 la prezenta hotărâre.
2. Anexele nr.1-3 fac parte integrantă din prezenta hotărâre.

**PRIM-MINISTRU**

**ION MARCEL CIOLACU**